Diari Oficial de la Generalitat Valenciana


Sumari del DOGV 4332, del 10-09-2002 (2002/9570)

ORDE de 15 de juliol de2002, de la Conselleria de Cultura i Educació, per la qual es convoca concurs públic per a la concessió d'ajudes a les galeries d'art valencianes que siguen admeses en Art Cologne, Fira Internacional d'Art de Colònia 2002.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4332

Data del DOGV
:   10-09-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/9570


Data del document
:   15-07-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * comerç d'art
    * ajuda pública
    * manifestació cultural
    * belles arts
    * suport econòmic

ORDE de 15 de juliol de2002, de la Conselleria de Cultura i Educació, per la qual es convoca concurs públic per a la concessió d'ajudes a les galeries d'art valencianes que siguen admeses en Art Cologne, Fira Internacional d'Art de Colònia 2002. [2002/9570]
  
La Conselleria de Cultura i Educació té al seu càrrec el desenrotllament de les competències que, en matèria de museus i belles arts, van ser transferides a la Generalitat Valenciana per Reial Decret 3066/1983, de 13 d'octubre (BOE de 12 de desembre de 1983). Entre les mencionades competències figura la de promocionar i difondre el patrimoni cultural.
  
Per al seu compliment resulta necessari que les ajudes orientades a la difusió del patrimoni artístic moble per part de la Generalitat Valenciana queden regulades de forma coherent en la seua naturalesa i ordenament jurídic autonòmic.
  
Per tot això, i en ús de les facultats conferides per l'article 35 de la Llei 5/1983, de 30 de desembre, del Govern Valencià,
  
ORDENE
  
Primer
  
Convocar concurs públic per a la concessió d'ajudes a les galeries d'art valencianes per a la participació en Art Cologne, Fira Internacional d'Art de Colònia 2002, i aprovar les bases per què es regirà, així com el model d'instància que s'inclouen com a annex I i II a la present orde.
  
Segon
  
L'import global màxim d'estes ajudes és de dotze mil dèsset euros amb vint-i-dos cèntims d'euro (12.017,22 euros), i serà satisfet a càrrec de l'aplicació pressupostària 77.85.912.71.8, codi de línia T2163000 del pressupost de la Generalitat Valenciana per a l'exercici 2002.
  
DISPOSICIONS FINALS
  
Primera
  
Es delega en la subsecretària de Promoció Cultural la facultat de concedir estes ajudes i se l'autoritza perquè, en l'àmbit de les seues competències, dicte les resolucions que estime necessàries per a dur a terme el que disposa esta orde.
  
Segona
  
La present orde entrarà en vigor el mateix dia de la seua publicació en el Diari Oficial de la Generalitat Valenciana.
  
Tercera
  
Esta orde, que posa fi a la via administrativa, podrà ser recorreguda potestativament en reposició o bé directament es podrà interposar recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes a comptar des del sendemà de la seua publicació.
  
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, a comptar des del sendemà de la seua publicació.
  
En el cas que el recurrent siga una administració pública, s'estarà al que disposa l'article 44 de la Llei 29/98, de 13 de juliol, reguladora de la Jurisdicció Contenciosa Administrativa.
  
València, 15 de juliol de 2002
  
El conseller de Cultura i Educació,
  
MANUEL TARANCÓN FANDOS
  
ANNEX I
  
Bases de la convocatòria pública per a la concessió d'ajudes a les galeries d'art valencianes que participen en Art Cologne, Fira Internacional d'Art de Colònia 2002.
  
Primera. Objecte
  
L'objecte d'estes ajudes és el suport a la participació de les galeries d'art valencianes en la convocatòria d'Art Cologne, Fira Internacional d'Art de Colònia 2002.
  
Segona. Beneficiaris
  
Dins dels límits pressupostaris i d'acord amb les condicions i els criteris que establixen les presents bases, podran obtindre estes ajudes les galeries d'art valencianes que siguen admeses a participar en la Fira Internacional d'Art de Colònia 2002.
  
Tercera
  
La distribució de les ajudes serà proporcional als metres quadrats que el Comité Organitzador d'Art Cologne, Fira Internacional d'Art de Colònia 2002, concedisca a cada una de les galeries seleccionades i admeses en la convocatòria de la Fira 2002.
  
Quarta
  
1. El termini de presentació de sol·licituds serà de 15 dies hàbils a comptar des de l'endemà al de la publicació d'esta orde en el Diari Oficial de la Generalitat Valenciana.
  
2. Les sol·licituds, dirigides a la Direcció General de Promoció Cultural, segons el model que figura en l'annex II, hauran d'acompanyar-se dels documents següents:
  
Fotocòpia confrontada del DNI del peticionari o, en el cas de persona jurídica, fotocòpia compulsada de l'escriptura que acredita la representació que exercix la persona que subscriu la sol·licitud.
  
En el cas de persones jurídiques, haurà de presentar-se, a més, una fotocòpia compulsada del document públic que acredite l'existència de l'entitat.
  
Fotocòpia del NIF o CIF i dades bancàries on es desitja rebre la subvenció.
  
Acreditació documental de la localització de la galeria d'art.
  
Justificant demostratiu de l'admissió en l'edició d'Art Cologne, Fira Internacional d'Art de Colònia 2002, amb indicació del nombre de metres assignats.
  
3. La sol·licitud i documentació assenyalada en la present base es presentarà en el Registre General de la Conselleria de Cultura i Educació, en qualsevol de les seues direccions territorials, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4. Si la sol·licitud no reunira els requisits o estiguera incompleta, es requerirà el sol·licitant perquè en el termini de deu dies esmene la falta o acompanye els documents preceptius, amb indicació que, si així no ho fera, es considerarà que ha desistit en la seua petició, després de la preceptiva resolució, d'acord amb el que disposa l'article 71.1 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, segons redacció donada per la Llei 4/99, de modificació de la Llei 30/ 92.
  
Quinta
  
1. La selecció prèvia de les sol·licituds la realitzarà una comissió tècnica avaluadora formada pel cap de l'Àrea de Museus i Belles Arts, el cap del Servici de Museus i Exposicions, i el cap del Servici d'Investigació i Promoció, presidida per la subsecretària de Promoció Cultural, o persona en què delegue.
  
2. La Comissió Tècnica, en base al seu informe, elevarà la proposta a la subsecretària de Promoció Cultural perquè dicte la resolució de concessió d'ajuda objecte de la present convocatòria, per delegació del conseller de Cultura i Educació.
  
3. Si en el termini de tres mesos comptats des de la data en què la sol·licitud formulada haja tingut entrada en el registre de l'òrgan competent per a la seua tramitació, no es dicta i notifica la resolució corresponent a esta convocatòria, s'entendrà que l'efecte del silenci administratiu és desestimatori de les sol·licituds presentades.
  
Sexta
  
Són obligacions del beneficiari:
  
a) Realitzar l'activitat motiu de la present orde.
  
b) Acreditar documentalment la realització de l'activitat així com el compliment dels requisits que determinen la concessió o gaudi de l'ajuda.
  
c) El sotmetiment a les actuacions de control financer que corresponen a la Intervenció General.
  
d) Comunicar a la Conselleria de Cultura i Educació l'obtenció d'altres subvencions o ajudes per a la mateixa finalitat, procedents de qualssevol administracions o ens públics o privats.
  
e) Acreditar, en el termini màxim de deu dies des de la notificació de l'adjudicació, i en la forma que establix l'Orde de la Conselleria d'Economia i Hisenda de 30 de maig de 1996 (DOGV núm. 2775 de 21-6-96), que es troben al corrent de les seues obligacions tributàries autonòmiques i estatals, i enfront de la Seguretat Social.
  
Sèptima
  
Correspondrà el reintegrament de les quantitats percebudes i l'exigència de l'interés de demora des del moment del pagament de la subvenció en els casos següents:
  
a) Incompliment de l'obligació de justificació.
  
b) Obtindre la subvenció sense reunir les condicions requerides per a això.
  
c) Incompliment de la finalitat per a la qual la subvenció va ser concedida.
  
d) Incompliment de les condicions imposades als beneficiaris amb motiu de la concessió de la subvenció.
  
Igualment, en el supòsit establit en el paràgraf segon de la base octava, quan la subvenció principal siga de la Generalitat Valenciana, correspondrà el reintegrament de l'excés obtingut sobre el cost de l'activitat realitzada.
  
Octava
  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.
  
L'import de les subvencions regulades en el present article en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat a desenrotllar pel beneficiari.
  
Novena
  
1. El pagament de les ajudes establides en la present orde es realitzarà després de la justificació documental de l'ús d'esta, sent l'import dels pagaments, parcials o total, igual a la quantitat correctament justificada amb el límit màxim de l'import global de la subvenció, de conformitat amb el que establix el Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, i en la Llei de Pressupostos de la Generalitat Valenciana per al 2002.
  
2. Per a efectuar el pagament, els beneficiaris hauran de presentar amb anterioritat al 30 de novembre de 2002, la documentació següent:
  
a) Factures originals o fotocòpies confrontades dels gastos realitzats en relació amb l'ocupació de l'espai en la fira.
  
b) Memòria explicativa de les activitats realitzades.